Broj: 02-1-103-1/25

Sarajevo, 14.01.2025. godine

Na osnovu člana 69. Zakona o visokom obrazovanju Kantona Sarajevo (''Službene novine Kantona Sarajevo'' br. 36/22), člana 111. Statuta Univerziteta u Sarajevu, po prethodnoj saglasnosti sekretara, Vijeće Univerzitet u Sarajevu - Fakulteta političkih nauka na sjednici održanoj 03.12.2024. godine, donosi

**ODLUKU**

**o imenovanju odgovornog nastavnika za polaganje ispita iz predmeta Politike i strategije nacionalne sigurnosti**

1. **Prof. dr. Zlatan Bajramović** imenuje se za odgovornog nastavnika za provođenje ispita na predmetu *Politike i strategije nacionalne sigurnosti,* u studijskoj 2024./2025. godini.
2. Nastavnik iz tačke I ove Odluke obavezan je da organizira i pripremi ispitne materijale, održi ispit te vodi evidenciju o rezultatima istih.
3. Odluka stupa na snagu danom donošenja.

**Obrazloženje:** Student Haris Šertović podnio je zahtjev za polaganje ispita i imenovanje predmetnog nastavnika na predmetu Politike i strategije nacionalne sigurnosti koji se realizira na master studiju Nacionalna sigurnost i demokratsko društvo, budući da je predmetni nastavnik bio prof. dr. Selmo Cikotić koji više nije u radnom odnosu na Univerzitetu u Sarajevu-Fakultetu političkih nauka. Odsjek Sigurnosnih i mirovnih studija je molbu prihvatio te imajući u vidu stručne kvalifikacije, odgovarajuće akademsko zvanje i iskustva u izvođenju nastave predložio prof. dr. Zlatana Bajramovića. Vijeće Univerziteta u Sarajevu-Fakulteta političkih nauka prihvatilo je prijedlog Odsjeka te donijelo Odluku kao u izreci.

**Pouka o pravnom lijeku**: U skladu sa članom 78. Pravilnika o radu UNSA, na ovu Odluku moguće je uložiti žalbu Upravnom odboru UNSA u roku od 30 dana od dana prijema iste.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).*

Akt obradila: Adila Odobašić Mujačić **DEKAN**

Akt kontrolisao i odobrio: prof.dr. Elvis Fejzić

\_\_**\_\_\_\_\_\_\_\_\_\_\_\_\_\_\_\_\_\_**

**Prof.dr. Sead Turčalo**

Dostaviti:

1. Imenovani;
2. Dosije;
3. Materijal za Vijeće;
4. a/a